Grim Lodenkinns saga

Grim Lodenkinns saga (norrønt: Grims saga loðinkinna) er en norrøn fornaldersaga. Den er nedskrevet i det 14. århundre og handlingen foregår i det 8. århundres Norge. Det er nummer to av de fire sagaene som er kalt Ramstasagaene (Hrafnistumannasögur) hvor handlingen foregår rundt Kjetil Høng og hans slektninger og etterkommere.

Handlingen tar utgangspunkt i slektens hovedsete på øya Ramsta i Namdalen. Den handler om Grim, sønn av Kjetil Høng, og hans tilkommende brud, Lopthøna. Lopthønas onde stemor sørger for at hun blir forhekset og bergtatt av trollene, men Grim finner henne og befrir henne fra trolldommen.

Verbale likhetstrekk med Hálfdanar saga Brönufóstra, selv om Hálfdanar saga ikke er en av de fire Ramstasagaene,  indikere et bevisst litterært lån, trolig fra en eldre, felles kilde.Peter A. Jorgensen, The Two-Troll Variant of the Bear's Son Folktale in Hálfdanar saga Brönufóstra and Gríms saga loðinkinna, ARV, vol. 31 (1975), s. 40-43.

Sagaen var med i Carl Christian Rafns samling og utgivelse av 32 fornaldersagaer i 1829-30. 

 Referanser 

Eksterne lenker
 Carl Christian Rafn, Fornaldar sögur Nordrlanda, bd 2

Kategori:Fornaldersagaer